**UPISNICA**

**za upis novih redovnih dionica STANOVI JADRAN d.d. („Nove dionice“)**

|  |
| --- |
| **OSNOVNI UVJETI PONUDE NOVIH DIONICA** |
| **Izdavatelj:** | STANOVI JADRAN d.d., Kralja Zvonimira 14/IX, Split OIB 88680117715 |
| **Nominalni iznos jedne Nove dionice:** | 200,00 kuna |
| **Cijena jedne Nove dionice:** | 200,00 kuna |
| **Broj Novih dionica ponuđen unutar procesa povećanja temeljnog kapitala:** | od 125.000 do 205.000 Novih dionica |
| **Početak upisa:** | 12. travnja 2017.u 10:00 sati |
| **Krajnji rok upisa:** | 19. travnja 2017. u 15:00 sati |
| **Račun za uplatu Novih dionica (IBAN):** | HR4123400091300001251; poziv na broj 67 OIB ulagatelja |
| **Početak uplate:** | 20. travnja 2017.u 10:00 sati |
| **Krajnji rok uplate:** | 24. travnja 2017. u 15:00 sati |

|  |
| --- |
| **PODACI O UPISNIKU** |
| **Upisnik:** |  |
| **OIB:** |  |
| **Sjedište / Adresa prebivališta:** |  |
| **Kontakt osoba:** |  |
| **Kontakt adresa:** |  |
| **Telefon / Faks:** |  |
| **Mobitel:** |  |
| **E-mail:** |  |
| **Bankovni račun Upisnika (IBAN):** |  |
| **Banka skrbnik Upisnika (ako postoji):** |  |
| **Račun vrijednosnih papira u SKDD na koji će se alocirati Nove dionice:** |  |

|  |
| --- |
| **UPIS NOVIH DIONICA** |
| **Broj Novih dionica koje Upisnik upisuje:[[1]](#footnote-1)** |  |
| **Iznos uplate za Nove dionice:[[2]](#footnote-2)** |  |

*Izvanredna Glavna Skupština društva STANOVI JADRAN d.d., sa sjedištem u Splitu, Kralja Zvonimira 14/IX, MBS 060227551, OIB 88680117715 („Stanovi Jadran“, „Društvo“ ili „Izdavatelj“) na sjednici od 31. ožujka 2017. godine donijela je Odluku o povećanju temeljnog kapitala i izdavanju redovnih dionica na ime u nematerijaliziranom obliku, javnom ponudom, ulozima u novcu(dalje u tekstu: „Odluka o povećanju temeljnog kapitala“) i (dalje u tekstu: „Nove dionice“) te Odluku o izmjenama Statuta Društva, kojim se Odlukama temeljni kapital Izdavatelja povećava s iznosa od* *45.908.000,00 kn (slovima:četrdesetpetmilijunadevetstoosamtisuća kuna) i podijeljen je na 229.540 (slovima:dvjestodvadesetdevettisućapetstočetrdeset) redovnih dionica u nematerijaliziranom obliku, svaka u nominalnom iznosu od 200,00 kn (slovima:dvjestokuna) koje glase na ime (dalje u tekstu: „Postojeće dionice“) za iznos od najmanje 25.000.000,00 kn (slovima:dvadesetpetmilijunakunakuna) do najviše 41.000.000,00 (slovima:četrdesetjedanmilijunkuna) na iznos od najmanje 70.908.000,00 kn (slovima:sedamdesetmilijunadevetstoosamtisućakuna)do najviše 86.908.000,00 kn (slovima: osamdesetšestmilijunadevetstoosamtisućakuna). Povećanje temeljnog kapitala Izdavatelja provest će se upisom i uplatom u novcu, izdavanjem najmanje 125.000 (slovima:stodvadesetpettisuća) do najviše 205.000 (slovima:dvjestopettisuća) Novih dionica, pojedinačne nominalne vrijednosti od 200,00 kuna. Izdanje Novih dionica smatrat će se uspješno izvršenim ako se u roku za upis i uplatu Novih dionica upiše i uplati najmanje 125.000 (slovima:stodvadesetpettisuća) Novih dionica. Svaka Postojeća dionica i Nova dionica daje pravo svome imatelju na jedan glas.*

*Radi provedbe Odluke o povećanju temeljnog kapitala i izdavanju Novih dionica utvrđuje se da su postojeći dioničari na Skupštini Društva od 31.03.2017. godine u prisustvu javnog bilježnika dali Izjave kojima se odriču korištenja prava prvenstva pri upisu Novih dionica tijekom provođenja povećanja temeljnog kapitala Društva pretpostavljenog Odlukom o povećanju temeljnog kapitala.*

*Postupak provedbe ponude, odnosno prodaje Novih dionica bez obveze otkupa provodi Privredna banka Zagreb d.d., sa sjedištem u Zagrebu, Radnička cesta 50, OIB: 02535697732 (“Agent izdanja“ ili “PBZ“).*

*Sukladno članku 351. stavku 1. točka1. Zakona o tržištu kapitala, Društvo izdaje Nove dionice uz korištenje iznimke od objave prospekta i Društvo neće objavljivati prospekt za potrebe izdanja Novih dionica.*

*Upis i uplata Novih dionica vršit će se na način određen u javnom pozivu na upis Novih dionica Društva objavljenom dana 12. travnja 2017. na internetskim stranicama Društva (*[*www.stanovijadran.com*](http://www.stanovijadran.com)*).*

*U slučaju da se na upis i uplatu Novih dionica javi banka skrbnik, upisnicu može popuniti i poslati ili banka skrbnik ili krajnji Upisnik. U Upisnici se mora navesti podatak o tvrtki i sjedištu krajnjeg Upisnika. U suprotnom, Upisnik neće imati pravo sudjelovati u upisu Novih dionica. Upisnica koja nije u cijelosti ispunjena i potpisana neće biti prihvaćena i neće obvezivati.*

*Minimalan broj Novih dionica koje pojedini ulagatelj može upisati i uplatiti je 1 (slovima: jedna) Nova dionica. Maksimalan broj Novih dionica koje pojedini ulagatelj može upisati i uplatiti nije određen, ali je ograničen na ukupan broj ponuđenih Novih dionica tj. 205.000 (slovima:dvjestopettisuća) Novih dionica. Nove dionice se upisuju i uplaćuju u jednom krugu.*

*Uspješnost upisa i uplate Novih dionica te točan iznos povećanja temeljnog kapitala Društva utvrđuje se prema stanju upisa i uplata na dan i sat završetka roka za upis i uplatu Novih dionica, odnosno Uprava Društva će uz suglasnost Nadzornog odbora utvrditi uspješnost izdanja i uplate Novih dionica najkasnije u narednom roku od 3 (slovima:tri) dana od dana završetka krajnjeg roka za upis i uplatu Novih dionica.*

*Utvrđen ukupni iznos uspjelog izdanja Novih dionica predstavljat će ujedno i točan iznos povećanja temeljnog kapitala Društva izdavanjem Novih dionica. Uprava Društva će uz suglasnost Nadzornog odbora utvrditi uspješnost izdanja Novih dionica, točan iznos povećanja temeljnog kapitala i točan broj Novih dionica.*

*Nove dionice daju imateljima ista prava i obveze kao i prethodno izdane redovne dionice Izdavatelja koje se vode u depozitoriju Središnjeg klirinškog depozitarnog društva d.d. („SKDD“-a)pod oznakom vrijednosnog papira STJD-R-A, ISIN: HRSTJDRA0006 u skladu sa zakonom i Statutom Društva, od dana upisa povećanja temeljnog kapitala Društva u sudski registar Trgovačkog suda u Splitu.*

*Upisnici koji su upisali Nove dionice temeljem poziva na upis Novih dionica Društva obvezni su uplatiti upisane Nove dionice najkasnije do 24. travnja 2017. u 15:00 sati, Valjanom uplatom smatraju se isključivo one uplate koje su zaprimljene u korist gore navedenog računa za uplatu Novih dionica („Račun za uplatu") najkasnije do 24. travnja 2017. u 15:00 sati („Krajnji rok uplate“). U slučaju da ukupan broj upisanih i uplaćenih Novih dionica u razdoblju upisa i uplate bude veći od maksimalnog ponuđenog broja Novih dionica (tj. 205.000 Novih dionica), Uprava Društva uz suglasnost Nadzornog odbora ovim putem utvrđuje pravila alokacije Novih dionica. Svim kvalificiranim ulagateljima, na temelju valjanih Upisnica alocirat će se Nove dionice na razmjernoj osnovi na način da se broj ponuđenih Novih dionica podijeli sa ukupnim brojem Novih dionica koje su upisane i uplaćene i pomnoži s brojem Novih dionica koji je pojedini ulagatelj upisao i uplatio temeljem Upisnice, zaokruženo na prvi niži cijeli broj.. U slučaju eventualno preplaćenog iznosa od strane pojedinih Upisnika, Izdavatelj će u roku od 7 (sedam ) radnih dana po isteku Krajnjeg roka uplate vratiti preplaćena sredstva tim Upisnicima, na Bankovni račun Upisnika. Društvo u navedenom slučaju neće snositi troškove platnog prometa ili bilo koje druge troškove koje su Upisnici imali po osnovu izvršenja transakcije niti će Upisnicima isplatiti kamate za razdoblje od uplate sredstava na Račun za uplatu do trenutka povrata navedenih sredstava Upisnicima.*

*U slučaju da javna ponuda Novih dionica ne bude uspješna, tj. u slučaju da se upiše i uplati manje od 125.000 (slovima:stodvadesetpettisuća) Novih dionica, ova Upisnica neće obvezivati, te će se svaki iznos uplaćen u skladu s Upisnicom vratiti Upisnicima u roku od 7 (sedam) dana po isteku Krajnjeg roka uplate, na Bankovni račun Upisnika. Društvo u navedenom slučaju neće snositi troškove platnog prometa ili bilo koje druge troškove koje su Upisnici imali po osnovi izvršenja transakcije niti će Upisnicima isplatiti kamate za razdoblje od uplate sredstava na Račun za uplatu do trenutka povrata navedenih sredstava Upisnicima.*

*Upis prestaje obvezivati Upisnika ako se povećanje temeljnog kapitala Izdavatelja ne upiše u sudski registar Trgovačkog suda u Splitu u roku od 12 (dvanaest) mjeseci računajući od 31. ožujka 2017. godine, te će se svaki iznos uplaćen od Upisnika vratiti Upisniku bez odlaganja na način predviđen prethodnim stavkom ove Upisnice.*

*Nove dionice će biti izdane po upisu povećanja temeljnog kapitala Izdavatelja u nadležni sudski registar Trgovačkog suda u Splitu, te upisane u središnji depozitorij nematerijaliziranih vrijednosnih papira kojim upravlja SKDD i raspoređene po računima vrijednosnih papira Upisnika. Društvo namjerava Nove dionice uvrstiti u Službeno tržište Zagrebačke burze d.d., sukladno primjenjujućim propisima u roku do 12 (dvanaest) mjeseci od donošenja Odluke o povećanju temeljnog kapitala. Izdavatelj će za potrebe uvrštenja izraditi prospekt uvrštenja svih dionica (Postojećih dionica i Novih dionica), koji će dostaviti na odobrenje Hrvatskoj agenciji za nadzor financijskih usluga, te objaviti prospekt uvrštenja po dobivanju odobrenja od strane Hrvatske agencije za nadzor financijskih usluga.*

***Potpisom na Upisnici upisnik Novih dionica izjavljuje:***

***(i) da je upoznat s postojanjem i sadržajem Informacijskog memoranduma izdanja Novih dionica Društva od 10. travnja 2017. godine, javnim pozivom od 12. travnja 2017. godine, Odlukom Skupštine Društva od 31. ožujka 2017. godine o povećanju temeljnog kapitala, Statutom Društva usvojenim na Skupštini Društva od 21. listopada 2016. godine te Odlukom Skupštine Društva od 31. ožujka 2017. godine o izmjenama Statuta, kao i svim drugim uvjetima javne ponude,***

***(ii) da upisuje i preuzima alocirane Nove dionice, te***

***(iii) da se neopozivo i bezuvjetno obvezuje na ime upisanih Novih dionica uplatiti iznos uplate za Nove dionice naveden u ovoj Upisnici do krajnjeg roka uplate.***

***Upisnik je suglasan da broj Bankovnog računa upisnika može biti priopćen SKDD-u za potrebe namire u slučaju trgovine Novim dionicama, uplate eventualnih dividendi ili drugih novčanih iznosa koje Upisnik stekne temeljem upisanih i uplaćenih Novih dionica. Upisnik je suglasan da njegovu gore navedenu adresu SKDD može koristiti kao kontakt adresu dioničara. Izdavatelj je suglasan da SKDD i Agent izdanja mogu razmjenjivati sve podatke sadržane u ovoj Upisnici te podatke o računu vrijednosnih papira kod SKDD u svrhu realizacije stjecanja Novih dionica od strane Upisnika.***

***Potpisom Upisnice Upisnik potvrđuje da su u njoj navedeni podaci koji se odnose na Upisnika istiniti.***

*Za sve odnose koji mogu nastati u svezi s Upisnicom mjerodavno je hrvatsko pravo. Svi sporovi koji nastanu u svezi s ovom Upisnicom, uključujući i sporove koji se odnose na pitanja njihove valjanosti i pravnih učinaka, konačno će se riješiti pred stvarno nadležnim sudom u Republici Hrvatskoj.*

*Ova Upisnica izrađena je u četiri istovjetnih i jednako valjanih primjeraka koji svaki za sebe i svi zajedno čine jedan jedinstveni pravni akt, od kojih je jedan primjerak za Izdavatelja, jedan za Upisnika, jedan za sudski registar Trgovačkog suda u Splitu i jedan za Agenta izdanja.*

*Ova Upisnica stupa na snagu na niže navedeni datum.*

*U\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(mjesto),(datum)*

|  |  |
| --- | --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| *(Ime i prezime ovlaštene osobe Upisnika, tiskanim slovima)*  | *(Potpis ovlaštene osobe)* |
|  |  |
|  |  |

*Izdavatelj ovime potvrđuje primitak ove Upisnice i namjeru izdati Nove dionice pod gore navedenim osnovnim uvjetima.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Izdavatelj)*

1. *Maksimalni broj Novih dionica koje Upisnik upisuje ne može biti veći od maksimalnog ponuđenog broja Novih dionica, tj. 205.000 dionica.* [↑](#footnote-ref-1)
2. *Iznos uplate za Nove dionice jednak je umnošku Broja Novih dionica koje Upisnik upisuje i cijene za jednu Novu dionicu.* [↑](#footnote-ref-2)